**Centrum pre deti a rodiny Istebné, Istebné 258, 027 53, IČO: 00 183 521**

**DODATOK č. 1**

**ku Kolektívnej zmluve na rok 2020 pre Centrum pre deti a rodiny Istebné**

**ČASŤ IV**

**Sa dopĺňa Článok 34 nasledovne**

**Pracovný pomer na určitú dobu**

Pracovný pomer na určitú dobu možno dohodnúť najdlhšie na dva roky. Pracovný pomer na určitú dobu možno predĺžiť alebo opätovne dohodnúť v rámci dvoch rokov najviac dvakrát. Ďalšie predĺženie alebo opätovné dohodnutie pracovného pomeru na určitú dobu do dvoch rokov alebo nad dva roky je možné, okrem dôvodov uvedených v Zákonníku práce v súlade s § 48 ods. 4, písm. d) Zákonníka práce, len u profesionálnych náhradných rodičov počas starostlivosti o konkrétne dieťa, prípadne po skončení starostlivosti o uvedené dieťa a začatí starostlivosti o ďalšie dieťa a pri vykonávaní prác v rámci národných projektov a iných projektov, ktoré zamestnávateľ realizuje.

Pred ukončením pracovného pomeru zamestnanca z dôvodu organizačných zmien alebo racionalizačných opatrení (§ 63 ods. 1 písm. b/ Zákonníka práce) využije zamestnávateľ všetky možnosti jeho ďalšieho zamestnávania.

**Článok 39**

**Dovolenka**

1. Výmera dovolenky zamestnancov na pracovných pozíciách: riaditeľka, sociálny pracovník, rozpočtár, účtovník, personalista, vodič – údržbár, pomocný vychovávateľ, pomocný vychovávateľ s EA sa zvyšuje o dva týždne nad výmeru dovolenky ustanovenú v § 103 ods. 1, 2 zákona č. 311/2001 Z. z. Zákonník práce v znení neskorších predpisov. Vyššie uvedená výmera dovolenky je stanovená na rok 2020. (Z uvedenej úpravy článku 39. Kolektívnej zmluvy vyplýva, že výmera dovolenky na rok 2020 je 6 týždňov, po dovŕšení 33 rokov 7 týždňov.)
2. Zamestnancom NP DEI sa zvyšuje o jeden týždeň nad výmeru dovolenky ustanovenú v § 103 ods. 1, 2 zákona č. 311/2001 Z. z. Zákonník práce v znení neskorších predpisov, v zmysle Kolektívnej zmluvy vyššieho stupňa.

V Istebnom 01. 01. 2020

........................................ .........................................

Mgr. Zdenka Maderová PhDr. Martina Vicáňová

predseda ZO OZ PŠaV pri CDR Istebné riaditeľka CDR Istebné